stanford-oval/wikipedia huggingface dataset:
Space Systems/Loral

Space Systems/Loral (SS/L) on yhdysvaltalainen tietoliikennesatelliittien valmistaja.
Sen päätoimipaikka on Palo Alto Kaliforniassa. Se kuuluu Loral Space & Communications-konserniin.
Yhtiö siirtyi vuonna 1990 715 miljoonan dollarin hintaan Loral Corporation-yhtiölle. Sen myi Ford Motor Company, jossa se on ollut Space Systems Division osana Ford Aerospacea.  Se perustettiin 1950-luvun lopussa nimellä Western Development Laboratories (WDL)  Philco-yhtiö. Philco muuttui vuonna 1966 Philco-Fordiksi.
Courier 1 -satelliitti
SS/L on perinyt edeltäjiensä innovaatiohistorian: Vuonna 1960 Courier 1B oli Philcon satelliitti ja samalla maailman ensimmäinen aktiivisen toistimen sisältävä satelliitti.
SS/L on itse kehittänyt ionipropulsiota, litium-akkutekniikkaa ja komposiittirakenteita.
Marraskuussa 2010 emoyhtiö on ilmaissut myyntihalunsa, se halunnee keskittyä tietoliikenteeseen eikä satelliittien tekemiseen. Eräs syy on kanadalaisen Telesat Canadan osto- ja myyntimahdollisuus, toinen on se, että SS/Loralin yhdysvaltalainen asiakas TerreStar ei pystyne maksamaan tilaamaansa ja jo toimitettua TerreStar-1-satelliittia konkurssiuhkansa takia.
SSL 1300 -satelliittirunko

SS/L:n päätuote on 1300-runkoon perustuvat tietoliikennesatelliitit, niitä on tehtymilloin? 48 kappaletta.
Aiheesta muualla

Company home page (Arkistoitu – Internet Archive)
Sky Witness

Sky Witness on brittiläinen maksutelevisiokanava, jonka omistaa Sky Group. Kanava perustettiin 1. syyskuuta 1993 nimellä UK Living, josta omistajanmuutoksen yhteydessä tuli Sky Living vuonna 2011. Vuonna 2018 nimeksi tuli Sky Witness.
Ella Balinska

| Ella Balinska |
| --- | --- |

Henkilötiedot
Koko nimi:  Ella Pascale Balinska-Emmott
Syntynyt: 4. lokakuuta 1996 (ikä 28) Lontoo, Englanti
Ammatti:  näyttelijä
Näyttelijä
Aktiivisena:  2014–
Aiheesta muualla
www.ellabalinska.com
IMDb
Elonet
Ella Pascale Balinska-Emmott (s. 4. lokakuuta 1996 Lontoo, Englanti) on englantilainen näyttelijä. Balinska on näytellyt useissa sarjoissa sekä elokuvissa, mutta hänet tunnetaan erityisesti Jane Kanon roolista, vuoden 2019 elokuvassa Charlien enkelit.
Nuoruus ja koulutus

Balinska syntyi 4. lokakuuta 1996 Westminsterissä Lontoossa yrittäjä Kaz Balinski-Jundzillille ja kokki Lorraine Pascalelle. Hän on kuvaillut taustaansa sekoitukseksi "brittiläistä, puolalaista ja karibialaista". Balinskan vanhemmat erosivat vuonna 2000. Hänen isänsä on naimisissa malli Sophie Andertonin kanssa.
Balinska pelasi maakuntatason verkkopalloa ja kilpaili yleisurheilussa kansallisella tasolla, kun hän oli keihäänheittäjä Team Londonissa.  Balinska kävi James Allen's Girls' Schoolia Lontoon Dulwichissa vuoteen 2015 saakka. Tämän jälkeen hän opiskeli Guildford School of Actingissa. Balinska lähti viimeisellä lukukaudellaan vuonna 2018 töihin ja palasi vuonna 2020 suorittamaan tutkintonsa ja valmistui virallisesti näyttelijätieteen kandidaatiksi vuonna 2021.
Ura

Vuonna 2017 Balinska sai pääroolin televisiosarjata The Athena Nyela Malikina.  Hän näytteli Kristen Stewartin ja Naomi Scottin rinnalla toimintakomediassa Charlien enkelit, joka on jatkoa vuoden 1976 samannimiselle televisiosarjalle ja kahdelle aikaisemmalle teatterielokuvalle. Se julkaistiin marraskuussa 2019, ja elokuva keräsi ristiriitaisia ​​arvosteluja.
Balinska näytteli trillerielokuvassa Run Sweetheart Run, joka sai ensi-iltansa vuoden 2020 Sundancen elokuvajuhlilla. Hän lainasi äänensä Frey Hollandille, toimintaroolipelin Forspokenin päähenkilölle. Vuonna 2022 Balinska esiintyi Resident Evilissä, Netflixin televisiosarjassa, joka perustuu samannimiseen videopelisarjaan.
Yksityiselämä

Balinska on voittoa tavoittelemattoman järjestön British Fashion Councilin tukija.
Aiheesta muualla

Ella Balinska Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ella Balinska
Käännös suomeksi
Sirén

Sirén tai Siren on sukunimi, ja se voi viitata seuraaviin henkilöihin (nimen kantajat suomalaisia, ellei toisin mainita):
Aatto Sirén (1873–1955), SDP:n kansanedustaja
Adolf Fredrik Sirén (1807–1868), pappi, opettaja ja valtiopäivämies
Anna Sirén (s. 1980), näyttelijä
Eero Siren (s. 1946), dramaturgi, teatteriohjaaja, näyttelijä ja teatterinjohtaja
Eino Sirén (1909–1981), varatuomari ja osastopäällikkö
Emmi Siren (s. 2001), jalkapalloilija
Ervi Sirén (s. 1948), tanssitaiteilija ja koreografi
Esa Sirén (s. 1948), sotakirjailija ja jääkiekkovalmentaja
Esko Sirén (1938–1983), este-, kestävyys- ja maastojuoksija
Hannu Siren (s. 1953), kuvanveistäjä
Gustaf Sirén (1920–2008), metsätieteilijä, professori
Heikki Siren (1918–2013), arkkitehti
Helge Sirén (1928–2014), palomestari, kunnallispoliitikko ja SDP:n kansanedustaja
Hugo Sirén (1876–1938), tehtailija ja Tampereella toimineen H. Sirénin konepajan omistaja
Janne Sirén (s. 1977), toimittaja ja yrittäjä
Janne Gallen-Kallela-Sirén (s. 1970), taidehistorian tutkija
Johan Sigfrid Sirén (1889–1961), arkkitehti
Jukka Siren (s. 1950), arkkitehti
Kaija Siren (1920–2001), arkkitehti
Karl Gustaf Sirén (1847–1905), kappalainen ja kirjailija
Karl Wilhelm Sirén (1795–1966), kirkkoherra ja historioitsija
Karri Sirén, Karri Koira (s. 1982), rap- ja R&B-muusikko
Kirsi Sirén, Kikka (1964–2005), iskelmälaulaja
Kirsi Siren (s. 1945), teatteriohjaaja ja -johtaja
Maaria Siren (s. 1977), maantiepyöräilijä
Martti Sirén, taikuri
Maynie Sirén (1924–2003), laulaja
Mikko Sirén (s. 1975), muusikko
Mikko Sirén (s. 1990), suunnistaja
Niki Sirén (s. 1976), suomalais-sveitsiläinen jääkiekkoilija
Niklas Sirén (s. 1989), jääkiekkoilija
Olle Sirén (1926–2015), lehtori ja paikallishistorian tutkija
Olli Sirén (s. 1984), Ravintolapäivän toiminnanjohtaja
Oona Siren (s. 2001), jalkapalloilija, Emmi Sirenin kaksoissisar
Oskar Sirén (1869–1918), sosiaalidemokraattinen poliitikko ja toimittaja
Osvald Sirén (1879–1966), taidehistorioitsija, intendentti ja kirjailija
Pehr-Olof Sirén (1923–1986), näyttelijä
Pekka Sirén (1946–2019), säveltäjä ja äänisuunnittelija
Pia Sirén (s. 1982), kuvanveistäjä
Reinhold Wilhelm Sirén (1837−1903), postihallituksen kassanhoitaja ja valtioneuvos
Reino Sirén (1926–2013), pikajuoksija
Roope Sirén (s. 1970), kitaristi
Saara-Sofia Siren (s. 1986), Kokoomuksen kansanedustaja
Tuuli Petäjä-Sirén (s. 1983), kilpapurjehtija
Urho Sirén (1932–2002), ratapyöräilijä
Vesa Sirén (s. 1967), musiikkitoimittaja
Ville Sirén (s. 1964), jääkiekkoilija
Yrjö Sirola, entinen Sirén (1876–1936), poliitikko ja kirjailija
Elina Vaara, s. Kerttu Elin Sirén (1903–1980), runoilija ja satukirjailija.
Kuvitteellisia henkilöitä

Siren, kaksi superroistoa DC Comicsin sarjakuvissa
Jenni Sirén, Jenni Vainio, tv-sarjassa Salatut elämät
Roni Sirén, tv-sarjassa Uusi päivä
Muita merkityksiä

Siren, Roxy Music-yhtyeen albumi vuodelta 1975
Siren, Blackstar Halo-yhtyeen albumi vuodelta 2019
Siren, Malcolm Lincolnin esittämä laulu, Viron edustaja Eurovision laulukilpailussa 2010
Siren , japanilainen selviytymiskauhupelien sarja, johon kuuluvat:
Forbidden Siren, Sonyn vuonna 2003 julkaisema PlayStation 2-peli
Forbidden Siren 2, Sonyn vuonna 2006 julkaisema PlayStation 2-peli
Siren: Blood Curse, Sonyn vuonna 2008 julkaisema peli
Osasto Siren, Lentolaivue 28:een kuulunut lento-osasto
Seireeni-maalari (engl. Siren Painter), nimeltä tuntematon antiikin kreikkalainen vaasimaalari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Suffer

| Suffer Bad Religion |
| --- | --- | --- |

Studioalbumin tiedot
 Äänitetty : huhtikuu 1988
 Julkaistu: 8. syyskuuta, 1988
 Tuottaja(t): Bad Religion
 Tyylilaji: punk rock
 Kesto: 26.14
 Levy-yhtiö: Epitaph Records
Bad Religionin muut julkaisut
| Back to the Known (EP) 1985 | Suffer 1988 | No Control 1989 |
Suffer on Bad Religionin kolmas studioalbumi, joka ilmestyi vuonna 1988. Albumista tuli Epitaph Recordsin myydyin levy aina vuoteen 1994 ja The Offspringin Smash-albumin julkaisuun saakka.
Kappalelista

You Are (The Government) – 1.22 (säv. Greg Graffin)
1000 More Fools – 1.35 (säv. Brett Gurewitz)
How Much Is Enough? – 1.22 (säv. Gurewitz)
When? – 1.40 (säv. Graffin)
Give You Nothing – 2.02 (säv. Gurewitz/Graffin)
Land of Competition – 2.04 (säv. Graffin)
Forbidden Beat – 1.57 (säv. Gurewitz/Graffin)
Best for You – 1.55 (säv. Graffin)
Suffer – 1.47 (säv. Gurewitz/Graffin)
Delirium of Disorder – 1.39 (säv. Gurewitz)
Part II (The Numbers Game) – 1.41 (säv. Gurewitz)
What Can You Do? – 2.44 (säv. Graffin)
Do What You Want – 1.07 (säv. Gurewitz)
Part IV (The Index Fossil) – 2.04 (säv. Graffin)
Pessimistic Lines – 1.07 (säv. Graffin)
Kokoonpano

Greg Graffin – laulu
Brett Gurewitz – kitara
Greg Hetson – kitara
Jay Bentley – basso
Pete Finestone – rummut
Epäviralliset painin Euroopan-mestaruuskilpailut 1914

Vuoden 1914 epäviralliset painin Euroopan-mestaruuskilpailut järjestettiin Wienissä, Itävallassa 31. toukokuuta - 1. kesäkuuta. Kilpailuissa painittiin pelkästään kreikkalais-roomalaisessa painissa viidessä eri sarjassa. Kyseessä olivat kaikkien aikojen viimeiset epäviralliset painin EM-kilpailut, vaikkakin ensimmäiset viralliset EM-kisat oli järjestetty jo kolme vuotta aikaisemmin. Seuraavat painin EM-kisat järjestettiin ensimmäisen maailmansodan vuoksi vasta vuonna 1921.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 60,0 kg |  Miklos Breznotics |  Georg Gerstäcker |  Andras Szoszky |
| 67,5 kg |  Volmar Wikström |  Lajos Ohrenstein |  Ernö Markus |
| 75,0 kg |  Gyula Ruzicska |  August Jokinen |  Josef Dostal |
| 82,5 kg |  Ivar Böhling |  Alois Toduschek |  Franz Kawan |
| yli 82,5 kg |  Josef Brosch |  Tibor Fisher |  Franz Wagner |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Unkari | 2 | 2 | 2 | 6 |
| 2 |  Suomi | 2 | 1 | 0 | 3 |
| 3 |  Itävalta | 1 | 1 | 2 | 4 |
| 4 |  Saksa | 0 | 1 | 0 | 1 |
| 5 |  Böömi | 0 | 0 | 1 | 1 |
Etyleenipropyleenidieenikumi

Erään eteenipropeenidieenikumin rakenne
Etyleenipropyleenidieenikumi on (EPDM) on elastomeeri, tyypiltään synteettinen kumi.
EPDM on hyvin monikäyttöinen. Se kestää säätä ja otsonia.  Se kestää kuumaa vettä ja höyryä sekä heikkoja happoja ja emäksiä mutta ei juurikaan hiilivetyjä.
Emsdetten

| Emsdetten |
| --- | --- |
 St. Pankratius -kirkko
 vaakuna
 Emsdetten
 Koordinaatit: 52°10′N, 7°32′E 
Valtio:  Saksa
Osavaltio:  Nordrhein-Westfalen
Piirikunta:  Steinfurtin piirikunta
Pinta-ala:  
 – Kokonaispinta-ala:  72,1 km²
Korkeus:  45 m
Väkiluku (2021):  35 908
 – Väestötiheys:  498 as./km²
Postinumero:  48282
Suuntanumero(t):  02572
 
 www.emsdetten.de 
Infobox OKVirheellinen NIMI-arvo: 
Emsdettenin sijainti Steinfurtin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Emsdetten on kaupunki Nordrhein-Westfalenin osavaltiossa läntisessä Saksassa. Ems-joen länsipuolella sijaitsevassa Emsdettenissä on harjoitettu tekstiiliteollisuutta 1800-luvulta alkaen ja sittemmin myös metalli- ja muoviteollisuutta. Se virallistettiin kaupungiksi suhteellisen myöhään, vuonna 1938.
Maantiede

Emsdetten sijaitsee Nordrhein-Westfalenin pohjoisosassa noin 120 kilometriä Düsseldorfista koilliseen ja 25 kilometriä Münsteristä pohjoiseen. Etäisyys Hampurista on noin 225 kilometriä lounaaseen, maanteitse noin 270 kilometriä.
Emsdetten on osa historiallista Münsterlandia. Kaupungin alueeseen kuuluu kanta-Emsdettenin ohella Hembergen ja Sinningen sekä useita pieniä maalaiskyliä. Hembergen oli itsenäinen kunta vuoteen 1969 ja se sijaitsee nykyisen Emsdettenin kaakkoisosassa. Sinningen oli osa Emsdettenin itäistä naapurikuntaa Saerbeckiä vuoteen 1975.
Ems virtaa kaupungin itäosan halki kohti pohjoista.
Historia

Ems-joen varrella on ollut asutusta jo kivikaudelta alkaen. Ensimmäinen asiakirjamaininta Emsdettenistä on vuodelta 1178 muodossa Thetten. Nykyinen nimi ilmaantuu aikakirjoihin 1320-luvulla. Keskiajan lopulla paikkakuntaa kutsuttiin nimellä Detten, ja sen väkiluku oli noin 650. Monien muiden paikkakuntien tavoin myös Emsdetten kärsi 1600-luvulla kolmikymmenvuotisesta sodasta ja sitä riivasivat myös kulkutaudit ja suuret tulipalot. 1800-luvulla Emsdetteniin perustettiin tekstiiliteollisia yrityksiä ja sen väkiluku kasvoi. Tekstiiliteollisuuden merkitys väheni 1900-luvun puolenvälin jälkeen ja sen ohelle tuli uutta teollista toimintaa. Emsdettenistä tuli virallisesti kaupunki vuonna 1938, tuolloin sen väkiluku oli 17 000. Emsdettenin historiallista ydinkeskustaa saneerattiin 1970-luvulla.
Emsdettenin historiallista arkkitehtuuria edustaa muun muassa St. Pankratius -kirkko (1845–1848, torni vuodelta 1905) ja St. Servatius -kirkko (1860–1862). Entisen tekstiilitehtaan tiloissa toimii Galerie Münsterland.
Talous ja liikenne

Emsdettenin elinkeinoelämän pilareita ovat tekstiiliteollisuus, metalliteollisuus ja muoviteollisuus. Emsdettenin rautatieasema, Bahnhof Emsdetten, sijaitsee rataosuudella Münster–Rheine. Moottoritie BAB 1 kulkee Emsdettenin eteläpuolitse ja BAB 30 pohjoispuolitse. Emsdettenin alueella kulkee Bundesstraße 481 ja Bundesstraße 475.
Aiheesta muualla

Emsdetten, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Emsdetten
Emsdettenin rautatieasema
Käännös suomeksi
Steve Zing

Steve Zing (s. 29. kesäkuuta 1964) on yhdysvaltalainen muusikko. Hän on soittanut muun muassa Implosion, Mourning Noise, The Undead, Samhain ja Danzig -yhtyeissä.
Zing valmistui Lodi High Schoolista vuonna 1982 yhdessä Samhainista ja Danzigista tutun Eerie Vonin kanssa. Zing soitti Samhainissa Unholy Passion EP:n nauhoituksiin asti, jonka jälkeen hänet korvasi London May. Hän palasi vähäksi aikaa The Undead-yhtyeeseen. Vuonna 1999 Zing osallistui Samhainin paluukiertueelle, joka juhlisti juuri julkaistua Samhain-boksia. Vuonna 2006 Zing liittyi basistiksi Danzigin Blackest of the Black -kiertueen ajaksi.
Diskografia > Samhain

Initium (1984)
[Unholy Passion (1985)
Box Set (2000)
Samhain Live '85-'86 (2001)
Diskografia > Son of Sam

Songs from the Earth (2001)
Into the Night (2008)
Diskografia > Doomtree (uusi nimi Marra's Drug)

Down Below (2005)
White Christmas internet single (2005)
Icons Of The Underground: Vol. 1 - Glenn Danzig (2006)
Xmas Medley myspace.com track (2006)
Santa Claus Go Straight To The Ghetto myspace.com track (2006)
Diskografia > The Undead

Never Say Die single (1985)
Never Say Die LP (1986)
Act Your Rage (1989)
Dawn of the Undead (1991)
Diskografia > Mourning Noise

Dawn of the Dead EP (1983)
Runaway  Single (1986)
Death Trip Delivery: 1981 - 1985 (1998)
Erkki Jauhiainen

Erkki Eemil Jauhiainen (24. marraskuuta 1938 Pielavesi – 14. syyskuuta 2015 Helsinki) oli suomalainen maantieteilijä.  Jauhiainen oli Joensuun yliopiston maantieteen professori ja Helsingin yliopiston dosentti.
Tietokirjailijana hänen erityisalojaan olivat maantiede (kulttuuri- ja luonnonmaantiede), aluemaantiede (Aasia, Mongolia ja Siperia), ihminen ja ympäristö sekä maisematutkimus.
Julkaisuja

On soils in the boreal coniferous region : Central Finland - Lapland - Northern Poland. Hki : [Societas geographica Fenniae], 1969 - (Fennia; 98: 5). 1969 - (Helsingin yliopiston maantieteen laitoksen julkaisuja. 68). Väitöskirja
Epäviralliset painin Euroopan-mestaruuskilpailut 1910

Epäviralliset painin Euroopan-mestaruuskilpailut 1910 järjestettiin Budapestissa, Unkarissa 28. helmikuuta - 2. maaliskuuta. Kisoissa painittiin ainoastaan kreikkalais-roomalaisessa painissa kolmessa eri painoluokassa.
Kreikkalais-roomalainen paini > Mitalistit

| Sarja | Kultaa | Hopeaa | Pronssia |
| --- | --- | --- | --- |
| 70,0 kg |  Max Beeskow |  Karel Halik |  Reszoe Steiner |
| 85,0 kg |  J. van Westerop |  Anders Ahlgren |  Harald Christensen |
| yli 85,0 kg |  Hans Heinrich Egeberg |  Anton Schmitz |  Josef Bechyne |
Kreikkalais-roomalainen paini > Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Tanska | 1 | 0 | 1 | 2 |
| 2 |  Alankomaat | 1 | 0 | 0 | 1 |
| 2 |  Saksa | 1 | 0 | 0 | 1 |
| 4 |  Böömi | 0 | 1 | 1 | 2 |
| 5 |  Itävalta | 0 | 1 | 0 | 1 |
| 5 |  Ruotsi | 0 | 1 | 0 | 1 |
| 7 |  Unkari | 0 | 0 | 1 | 1 |
Epäviralliset painin maailmanmestaruuskilpailut 1910

Vuonna 1910 järjestettiin Wienissä 9. lokakuuta epäviralliset painin maailmanmestaruuskilpailut  Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa. Samana vuonna järjestettiin Düsseldorfissa viralliset maailmanmestaruuskilpailut. Kisojen ykkönen oli isäntämaa Itävalta, joka otti 75 kilon sarjassa kolmoisvoiton ja yli 75 kilon sarjassa hopeaa ja pronssia.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 75 kg |  Alois Toduschek |  Robert Dirry |  Peter Kokotowitsch |
| yli 75 kg |  Béla Varga |  Josef Rossum |  Ludwig Kossuth  |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- |
|  Itävalta | 1 | 2 | 2 | 2 | 1 | - |

|  Unkari | 1 | - | - | - | 1 | - |
|  Saksa | - | - | - | - | - | 1 |
Epäviralliset painin maailmanmestaruuskilpailut 1905

Järjestyksessään ensimmäiset epäviralliset painin maailmanmestaruuskilpailut järjestettiin 11. kesäkuuta vuonna 1905 Duisburgissa. Kisoissa kilpailtiin kreikkalais-roomalaisessa painissa kolmessa painoluokassa. Lukuun ottamatta Suomen Verner Weckmanin kultamitalia, ainoastaan Saksan edustajat pääsivät kuuden parhaan joukkoon.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 75 kg |  Theodor Eckert |  Alexander Biehler |  Willy Schaefer |
| 85 kg |  Willy Diesner |  Philip Schmitz |  Otto Friedrich |
| yli 85 kg |  Verner Weckman |  Friedrich Mueller |  Gustav Sperling |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- |
|  Saksa | 2 | 3 | 3 | 3 | 3 | 3 |
|  Suomi | 1 | - | - | - | - | - |
Stig Fransman

Stig Fransman (vas.) ja Veijo Pasanen vuonna 1965.
Stig Holgersson Fransman (30. toukokuuta 1934 Helsinki – 1. tammikuuta 2022 Helsinki) oli suomalainen näyttelijä ja laulaja.
Stig Fransman opiskeli ylioppilaaksi päästyään ensin opettajakorkeakoulussa vuosina 1955–1957 ja sitten Suomen teatterikoulussa 1957–1959. Vuonna 1961 Fransmanista tuli Helsingin Kaupunginteatterin vakituinen näyttelijä. Tämä työ jatkui vuoden 1994 eläkkeelle jäämiseen saakka. Hän näytteli 1960-luvun alussa muutamissa elokuvissa. Vuoden 1962 elokuvassa Ihana seikkailu hän esitti miespääosaa vastanäyttelijänään Pirkko Mannola. 1980-luvulta lähtien hänellä oli rooleja useissa elokuvissa ja myös televisiosarjoissa Tähtitehdas ja Hovimäki.
Fransman levytti ensimmäisen singlensä ”Elämäni tarina”/”Ota tai jätä” (Rytmi) toukokuussa 1958. Vuonna 1962 hän levytti neljä singleä RCA-levymerkille ja oli mukana vuoden 1964 euroviisukarsinnoissa kappaleella ”Unen ihme”.
Stig Fransman oli käyrätorvitaiteilija Holger Fransmanin poika. Hän oli naimisissa näyttelijä Heidi Krohnin kanssa. Myös heidän tyttärensä Sanna Fransman on näyttelijä.
Aiheesta muualla

Stig Fransmanin muistokirjoitus Helsingin Sanomissa.
Space Systems Finland

| Space Systems Finland Oy |
| --- | --- |
Yritysmuoto:  Osakeyhtiö
Perustettu:  1989
Toimitusjohtaja:  Veera Sylvius
Kotipaikka:  Espoo, Suomi
Toimiala:  ohjelmistot
Liikevaihto:  7,1 milj. € (2017)
Liikevoitto:  0,22 milj. € (2017)
Henkilöstö:  63 (2017)
Kotisivu:  ssf.fi
Infobox OKVirheellinen NIMI-arvo: 
Space Systems Finland (SSF) on suomalainen ohjelmisto- ja järjestelmäsuunnittelualan asiantuntijayritys.
Historia

Space Systems Finland perustettiin vuonna 1989 toteuttamaan ohjelmistoja tuolloin Suomessa käynnissä olleisiin avaruusprojekteihin. Yritys valmisti alkuvaiheessa myös elektroniikkaa avaruuskäyttöön, mutta keskittyi pian avaruusohjelmistojen toteuttamiseen. Vuonna 1998 SSF mainittiin Suomen ainoaksi avaruustekniikkaan keskittyneeksi yritykseksi.
Yritys on toteuttanut turvakriittisiä ohjelmistoja myös muille niitä tarvitseville toimialoille, kuten koneteollisuuteen, lääketieteen tekniikkaan ja ydinvoima-alalle. SSF on myös kehittänyt navigointitekniikkaa liittyen mm. Galileo-satelliitteihin sekä GNSS-vastaanottimien testaamiseen käytettäviä signaalisimulaattoreita.
Vuodesta 2016 SSF on laajentunut yleisemmäksi ohjelmisto- ja järjestelmäsuunnittelualan yritykseksi esimerkiksi esineiden internetin puolelle sekä datankäsittelyyn.
Toiminta

Vuonna 2015 hieman yli puolet Space Systems Finlandin liikevaihdosta tuli avaruustoiminnasta, mutta pääosan yhtiön kasvusta on tuonut maanpäällinen toiminta, mm. raskaiden työkoneiden ohjelmistot sekä lääketieteelliset laitteet.
SSF on kehittänyt lento-ohjelmistoja muun muassa Herschel-, Planck-, GOCE- ja BepiColombo-avaruusaluksiin sekä ExoMars-mönkijään. Myös Galileo-satelliiteissa hyödynnetään SSF:n kehittämiä ohjelmistoja. SSF on myös kehittänyt sekä lento- että maaprosessointiohjelmistoja eurooppalaisiin MetOp-ohjelman sääsatelliitteihin.
Keväällä 2018 SSF valittiin toimittamaan pääohjelmisto eksoplaneettoja etsivälle PLATO-avaruusteleskoopille.
Aiheesta muualla

Yrityksen kotisivut (Arkistoitu – Internet Archive)
Streptotsosiini

| --- | --- |

Streptotsosiini
Systemaattinen (IUPAC) nimi
1-metyyli-1-nitroso-3-[(2S,3R,4R,5S,6R)-2,4,5-trihydroksi-6-(hydroksimetyyli)oksan-3-yyli]urea
Tunnisteet
CAS-numero: 18883-66-4
ATC-koodi: L01AD04
PubChem CID: 29327
DrugBank: DB00428
Kemialliset tiedot
Kaava: C8H15N3O7 
Moolimassa: 265,23
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 115 °C (hajoaa)
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi
Streptotsosiini eli streptotsotosiini (C8H15N3O7) on nitrosoureajohdannaisiin kuuluva orgaaninen yhdiste. Yhdistettä käytetään lääketieteessä eräiden haimasyöpätyyppien hoitamiseen.
Ominaisuudet ja käyttö

Streptotsosiini on huoneenlämpötilassa väritöntä kiteistä ainetta. Yhdiste liukenee esimerkiksi veteen, etanoliin ja asetoniin. Yhdiste on optisesti aktiivinen ja sen kiertokyky vesiliuoksessa on +39. Streptotsosiinilla esiintyy mutarotaatiota. Streptotsosiini eristettiin ensimmäisen kerran Streptomyces achromogenes-bakteerikannasta vuonna 1965. Yhdisteellä havaittiin olevan antibakteerisia ominaisuuksia. Jatkotutkimuksissa yhdisteen havaittiin myös tappavan syöpäsoluja. Streptotsosiini alkyloi syöpäsolujen DNA:ta ja solut eivät pysty enää jakautumaan. Streptotsosiini kulkeutuu haiman Langerhansin saarekkeisiin ja sitä käytetään saarekesolukarsinooman hoidossa. Usein lisäksi käytetään fluorourasiilia.
Streptotsosiinin aiheuttamia haittavaikutuksia ovat huonovointisuus sekä myrkyllisyys maksalle ja munuaisille. Streptotsosiini aiheuttaa diabetestä useille nisäkkäille esimerkiksi hiirille, koirille ja apinoille. Sitä käytetäänkin diabetestutkimuksissa aiheuttamaan koe-eläimille diabetestä. Ihmisillä vastaavaa vaikutusta ei ole varmasti todistettu, mutta aine voi vaikuttaa sokeriaineenvaihduntaan.
Streptotsosiinia valmistetaan bioteknisesti kasvattamalla Streptomyces achromogenes-bakteeria tai nitrosoimalla glukosamiinin ja metyyli-isosyanaatin reaktiotuotetta.